# ДОГОВОР

# за доставка на лекарствени продукти, включени в списъка по чл. 266а, ал. 2 от ЗЛПХМ

Днес, ……….2024 г., в гр. София, между:

1. **УМБАЛ ,,Света Екатерина“ ЕАД**, вписано в Търговския регистър на агенцията по вписванията с ЕИК 831605845, със седалище и адрес на управление гр. София 1431, Столична община-район Триадица, бул. ,,Пенчо Славейков“№ 52 А, представлявано от проф. д-р Димитър Петков, д.м.н.- изпълнителен директор, наричано за краткост **ВЪЗЛОЖИТЕЛ**, от една страна,

и

1. **„……………………………” ……………**, със седалище и адрес на управление в …….…. …………………………………………………., вписано в Търговския регистър към Агенция по вписванията с ЕИК ……………………….., представлявано от ……………………., в качеството му на ………………..,наричано за краткост **ИЗПЪЛНИТЕЛ**, от друга страна

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно

# „Страна“);

**на основание** чл. 266а, ал. 5, т. 3 от Закон за лекарствените продукти в хуманната медицина, във вр. с чл. 1, ал. 1, т. 2, чл. 3, ал. 3, чл. 15в, ал. 1 и чл. 15б от Наредба № 10/17.11.2011 г. на Министерство на здравеопазването се сключи този договор за следното:

# ПРЕДМЕТ НА ДОГОВОРА

**Чл. 1. (1)** Възложителят възлага, а Изпълнителят приема, след получаване на писмо - съгласие от Изпълнителна агенция по лекарствата (ИАЛ) и писмена заявка за **доставка на долупосочения лекарствен продукт, да извърши доставка на следния лекарствен продукт, в количествата предписани от УМБАЛ „Света Екатерина“ ЕАД с протокол – Приложение № 1 или № 2 *(което е приложимо)*, издаден по реда на Наредба № 10 / 17.11.2011 г., по оферта на ИЗПЪЛНИТЕЛЯ, както следва:**

|  |  |  |  |  |  |  |
| --- | --- | --- | --- | --- | --- | --- |
| **№** | **Анатомотерапевтичен код /АТС-код/** | **Международн о непатентно наименование**  **/INN/** | **Търговско наименование**  **Лекарствена форма**  **Количество на активното лекарствено вещество** | **Брой в**  **опаковка** | **Общо количество опаковки** | **Единична цена на**  **опаковка с ДДС** |
| **1** |  |  |  |  |  |  |

1. Договора поражда действие и задължение за извършване на доставка, единствено при наличие на съгласуване от Изпълнителна агенция по лекарствата на издадения от страна на лечебното заведение протокол – Приложение № 1 или № 2 *(което е приложимо)*, издаден по реда на Наредба № 10 / 17.11.2011 г.
2. Посоченото количество от лекарствения продукт може да бъде доставено по една или няколко отделни заявки за доставка,в зависимост от конкретните потребности на лечебното заведение.
3. Възложителят е задължен да приеме и заплати само количеството, което е заявил и което е доставено при условията на настоящия Договор. Доставките на стоките се извършват в рамките на работното време на Възложителя.
4. Лекарствения продукт, предмет на Договора, следва да е придружен от съответните документи, изискуеми по Наредба № 10/17.11.2011 г. на МЗ за условията и реда за внос на нерегистрирани лекарствени продукти за лечение с неразрешени за употреба в Република България лекарствени продукти и лекарствени продукти за състрадателна употреба, както и за условията и реда за включване, промени, изключване и доставка на лекарствени продукти от списъка по чл. 266а, ал. 2 от Закона за лекарствените продукти в хуманната медицина (Наредба № 10/17.11.2011г. на МЗ)

# ЦЕНИ И НАЧИН НА ПЛАЩАНЕ

**Чл. 2. (1)** Възнаграждението за извършената от ИЗПЪЛНИТЕЛЯ и приета от ВЪЗЛОЖИТЕЛЯ доставка се извършва съгласно единичната цена за опаковка от лекарствения продукт посочена в таблицата по-горе, с включен ДДС.

1. Единичната цена за доставка на лекарствения продукт посочена в таблицата по-горе е окончателна и не подлежи на увеличение за срока на действие на Договора и включва стойността на лекарствения продукт, разходите за доставка, данъци, такси и други.
2. Общата прогнозна стойност на Договора е ………………… лв. с включен ДДС за срока на Договора.

**Чл. 3. (1)** Заплащането на възнаграждението по чл.2 от Договора се извършва при кумулативното наличие на следните документи:

а) партиден сертификат за качество и/или сертификат за освобождаване на партида на

лекарствения продукт;

б) предоставена от ИЗПЪЛНИТЕЛЯ фактура оригинал, за съответната доставка с всички

необходими законови реквизити;

в) двустранно подписан от оправомощени представители на Страните протокол за

съответната доставка.

1. ВЪЗЛОЖИТЕЛЯТ ще извърши плащане в лева, в срок до 60 (шестдесет) календарни дни след представяне на документите по ал. 1.
2. Плащанията по договора се извършват по банков път с платежно нареждане по следната сметка на ИЗПЪЛНИТЕЛЯ:

**Обслужваща банка**: …………………….

**IBAN:** ……………………………………..

**BIC:** ……………………………………….

като всички разходи за откриването, тегленето и поддържането на сметката са за ИЗПЪЛНИТЕЛЯ.

1. При промяна в банковата сметка, по която ще се извършва плащането, ИЗПЪЛНИТЕЛЯТ следва да уведоми писмено и да представи на ВЪЗЛОЖИТЕЛЯ данните на новата сметка не по-късно от 3 (три) дни от настъпване на промяната. Всяко плащане по предходната сметка, извършено преди да бъде уведомен ВЪЗЛОЖИТЕЛЯ за промяната, се счита за действително.
2. За дата на плащането се счита датата на заверяване на банковата сметка на ИЗПЪЛНИТЕЛЯ със съответната дължима сума.

# СРОКОВЕ

**Чл. 4.** Настоящият Договор влиза в сила от датата на неговото подписване и е със срок на действие 3(три) месеца.

# МЯСТО И УСЛОВИЯ НА ДОСТАВКА

**Чл. 5. (1)** Мястото на доставка е УМБАЛ „Света Екатерина“ ЕАД, находящa се на адрес: гр. София, бул. ,,Пенчо Славейков“№ 52 А, Болнична аптека.

**(2)** ИЗПЪЛНИТЕЛЯТ е длъжен да достави заявения лекарствен продукт в срок до ……… (…………..) *(по оферта на изпълнителя)* календарни дни, считано от подаване на писмената заявка от ВЪЗЛОЖИТЕЛЯ, на хартиен носител, или с писмо, изпратено по електронна поща, съдържаща всички данни, необходими за изпълнение на предмета на настоящия Договор и посочване на съответното писмо, издадено от ИАЛ, съгласно Наредба № 10 / 17.11.2011 г. на МЗ. **(3)** ИЗПЪЛНИТЕЛЯТ се задължава да уведоми писмено по електронен път, представителят на ВЪЗЛОЖИТЕЛЯ, в случай, че не може да извърши доставката или в случай, че не може да спази срока за извършване на конкретна доставка.

**Чл. 6. (1)** Всяка доставка се удостоверява с подписване от оправомощени лица, на двустранен протокол, удостоверяващ предаването/приемането на лекарствените продукти. Лицата подписват протокола след проверка за съответствие на доставката с изискванията на настоящия Договор.

1. Към датата на всяка конкретна доставка, остатъчният срок на годност на лекарствените продукти, следва да бъде не по-малък от ………………% (………………… на сто) *(по оферта на изпълнителя)* от обявения от производителя.
2. След получаване на заявка за доставка на лекарствен продукт, ИЗПЪЛНИТЕЛЯТ изпраща на ВЪЗЛОЖИТЕЛЯ потвърждение за получената заявка в което посочва наименование, количество и остатъчен срок на годност на лекарствените продукти които ще бъдат доставени.
3. При констатиране на частично или цялостно несъответствие на доставените лекарствени продукти, включително и при по-малък остатъчен срок на годност от посочения в ал. 2, представителят на **ВЪЗЛОЖИТЕЛЯ има право да откаже изцяло или частично или да приеме цялото количество по доставката.** В тези случаи Страните описват в „Забележка“ впротокола, констатираните недостатъци, липси и/или несъответствия.

**Чл. 7.** ВЪЗЛОЖИТЕЛЯТ има право на рекламация пред ИЗПЪЛНИТЕЛЯ за:

а) несъответствие на доставените лекарствени продукти по количество, вид, остатъчен срок

на годност или некомплектност на съпътстващата документация (явни недостатъци);

б)несъответствие на доставените лекарствени продукти при констатиране на дефекти при

употреба на лекарствените продукти, качествени показатели (скрити недостатъци);

**Чл. 8. (1)** Рекламации за явни недостатъци на лекарствените продукти се правят от лечебното заведение – ВЪЗЛОЖИТЕЛ, при получаване на доставката или до изтичане на следващия работен ден считано от датата на подписване на протокола по чл. 6, ал. 1 от Договора, рекламации за скрити недостатъци – до 7 (седем) дни от констатирането им.

**(2)** В рекламацията се посочва датата, предмет и номер на договора, номер и дата на фактурата и точното количество на получените лекарствени продукти с техния каталожен номер, предмет на рекламацията и описание на проблема. Към рекламацията се прилагат документите, придружаващи доставката.

**Чл. 9.** Рекламациите за скрити недостатъци на лекарствените продукти се правят през целия срок на годност на доставените стоки.

**Чл. 10.** При рекламация за явни или скрити недостатъци, ИЗПЪЛНИТЕЛЯТ е длъжен в срок до 10 (десет) дни от получаване на рекламацията да върне на ВЪЗЛОЖИТЕЛЯ заплатената от него сума за рекламираните лекарствени продукти или да извърши нова доставка, за своя сметка, с която да замени рекламираните лекарствени продукти с такива които да отговарят на изискванията на Договора.

**Чл. 11. (1)** Собствеността и рискът от случайно повреждане или погиване на лекарствените продукти, предмет на доставка, преминават от ИЗПЪЛНИТЕЛЯ върху ВЪЗЛОЖИТЕЛЯ от датата на приемането им, удостоверено в двустранно подписания приемо-предавателен протокол.

**(2)** Възложителят не носи отговорност за погиване на доставено количество, надвишаващо заявеното, като същото се връща на ИЗПЪЛНИТЕЛЯ, за негова сметка.

# ПРАВА И ЗАДЪЛЖЕНИЯ НА ИЗПЪЛНИТЕЛЯ

**Чл. 12. (1)** ИЗПЪЛНИТЕЛЯТ се задължава да доставя лекарствените продукти, предмет на договора в съответствие с изискванията му, както и да прехвърли правото на собственост върху тях на ВЪЗЛОЖИТЕЛЯ съгласно условията на Договора.

1. ИЗПЪЛНИТЕЛЯТ е длъжен да изпълнява задълженията си по Договора и да упражнява правата си, с оглед защита интересите на ВЪЗЛОЖИТЕЛЯ.
2. ИЗПЪЛНИТЕЛЯТ е длъжен да извършва транспортирането на лекарствените продукти за своя сметка.
3. ИЗПЪЛНИТЕЛЯТ е длъжен да приема и урежда по уговорения ред надлежно предявените от ВЪЗЛОЖИТЕЛЯ рекламации по реда на настоящия Договор.
4. При точно и навременно изпълнение на задълженията си по настоящия договор, ИЗПЪЛНИТЕЛЯТ има право да получи цената по договора, съгласно определения начин на плащане.
5. ИЗПЪЛНИТЕЛЯТ има право да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на Договора.
6. ИЗПЪЛНИТЕЛЯТ се задължава да подписва чрез свои оправомощени представители протоколите за доставка и да предоставя на ВЪЗЛОЖИТЕЛЯ документите, съпътстващи доставката и/или други предвидени в настоящия Договор. При отказ на представителите на ИЗПЪЛНИТЕЛЯ да подпишат протокол, предвиден в този договор, ВЪЗЛОЖИТЕЛЯТ изпраща на ИЗПЪЛНИТЕЛЯ констативен протокол, подписан от свой представител, който е обвързващ и за ИЗПЪЛНИТЕЛЯ.

# ПРАВА И ЗАДЪЛЖЕНИЯ НА ВЪЗЛОЖИТЕЛЯ

**Чл. 13. (1)** ВЪЗЛОЖИТЕЛЯТ се задължава да заплати цената на доставените и приети лекарствени продукти по предмета на Договора, съгласно условията и по начина, посочени в настоящия Договор.

1. ВЪЗЛОЖИТЕЛЯТ се задължава да приеме доставката на лекарствените продукти, предмет на Договора, ако същите отговарят на изискванията, съдържащи се в настоящия Договор.
2. ВЪЗЛОЖИТЕЛЯТ оправомощава свои представители, които да приемат доставките в уговореното време.
3. ВЪЗЛОЖИТЕЛЯТ има право да иска от ИЗПЪЛНИТЕЛЯ да изпълнява доставката на лекарствените продукти до посоченото в чл. 5, ал. 1 от договора място на доставка, в срок и без отклонения от договорените изисквания.
4. ВЪЗЛОЖИТЕЛЯТ има право да получава информация по всяко време относно подготовката, хода и организацията по изпълнението на доставката и дейностите, предмет на Договора.
5. ВЪЗЛОЖИТЕЛЯТ има право на рекламация на доставените по договора лекарствени продукти, при условията, посочени в настоящия Договор.
6. ВЪЗЛОЖИТЕЛЯТ има право да изисква от ИЗПЪЛНИТЕЛЯ замяната на несъответстващи с изискванията на Договора лекарствени продукти.
7. ВЪЗЛОЖИТЕЛЯТ има право да откаже приемането на доставката, когато ИЗПЪЛНИТЕЛЯТ не спазва изискванията на договора, докато ИЗПЪЛНИТЕЛЯТ не изпълни изцяло своите задължения съгласно условията на Договора, или откаже да изплати частично или изцяло договорената цена.

# ОТГОВОРНОСТ ЗА НЕТОЧНО ИЗПЪЛНЕНИЕ

**Чл. 14. (1)** При забавено изпълнение на задължения по Договора от страна на ИЗПЪЛНИТЕЛЯ, същият заплаща на ВЪЗЛОЖИТЕЛЯ неустойка в размер на 2 % (два процента) от стойността на лекарствените продукти, чиято доставка е забавена, или по отношение на която не са отстранени констатираните несъответствия в договорения срок, за всеки просрочен ден, но не повече от 10 % (десет процента) от цената на лекарствените продукти, за която се отнася забавата.

1. При забава на доставка от страна на ИЗПЪЛНИТЕЛЯ, или забава на ИЗПЪЛНИТЕЛЯ при отстраняване на констатирани несъответствия, продължило повече от 5 (пет) дни, ВЪЗЛОЖИТЕЛЯТ има право да прекрати настоящия Договор, едностранно и без предизвестие. В този случай ВЪЗЛОЖИТЕЛЯТ има право на неустойка, равна на 5 % (пет процента) от стойността на лекарствените продукти, чиято доставка не се е осъществила или не е била приета от ВЪЗЛОЖИТЕЛЯ по определеният в този договор ред.
2. В случай на 3 (три) и повече рекламации в рамките на срока на договора, чиято основателност е установена по предвидения в Договора ред, ВЪЗЛОЖИТЕЛЯТ има право да прекрати договора едностранно, както и на неустойка, равна на 5 % (пет процента) от стойността на лекарствените продукти, чиято доставка не се е осъществила или не е била приета от ВЪЗЛОЖИТЕЛЯ по определеният в този договор ред.
3. При прекратяване на настоящия договор от ВЪЗЛОЖИТЕЛЯ на някое от основанията предвидени в чл. 15, ал. 1, буква „г“ и ал. 2 от договора, ВЪЗЛОЖИТЕЛЯТ има право да получи неустойка в размер на 5 % (пет процента) от максимално допустимата стойност на Договора.
4. Възложителят може да претендира обезщетение за нанесени вреди и пропуснати ползи по общия ред, независимо от начислените неустойки.
5. Неустойките се заплащат незабавно, при поискване от Възложителя, по следната банкова сметка:

Банка:

IBAN:

BIC:

# УСЛОВИЯ ЗА ПРЕКРАТЯВАНЕ НА ДОГОВОРА

**Чл. 15. (1)** Настоящият Договор се прекратява в следните случаи:

а) по взаимно съгласие на Страните, изразено в писмена форма;

б) с изтичане на уговорения срок и изпълнението на всички задължения по него от страните;

в) при изпълнение на Договора в пълен обем.

г) при виновно неизпълнение на задълженията на една от страните по Договора с 5 (пет)

дневно писмено предизвестие от изправната до неизправната страна;

д) при настъпили съществени промени във финансирането на Договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;

е) при настъпване на невиновна невъзможност за изпълнение – непредвидено или непредотвратимо събитие от извънреден характер, възникнало след сключването на договора

(„непреодолима сила“), продължила повече от 7 (седем) дни;

ж) в резултат на действия или актове на компетентни държавни органи, които водят до ограничаване правомощията или функциите на която и да било от страните. Персонални промени, касаещи някоя от страните по настоящия Договор, които са настъпили след сключването му, не се считат за обстоятелство, възпрепятстващо изпълнението на договорните задължения и не са основание за прекратяването му.

1. ВЪЗЛОЖИТЕЛЯТ може да прекрати едностранно настоящия Договор с 5-дневно писмено предизвестие, когато ИЗПЪЛНИТЕЛЯТ:

а) забави изпълнението на някое от задълженията си по Договора с повече от 5 (пет)

календарни дни;

б) не отстрани в срок, определен от ВЪЗЛОЖИТЕЛЯ, констатирано неизпълнение;

в) бъде обявен в неплатежоспособност или когато бъде открито производство за

обявяване в несъстоятелност или ликвидация.

1. Прекратяването влиза в сила след уреждане на финансовите взаимоотношения между страните за извършените от страна на Изпълнителя и одобрени от Възложителя дейности по изпълнение на Договора.

# УСЛОВИЯ ЗА ИЗМЕНЕНИЕ НА ДОГОВОРА

**Чл. 16.** Договорът може да бъде изменян по взаимно съгласие между страните, изразено в писмена форма.

# УВЕДОМЛЕНИЯ

**Чл.17. (1)** Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер или по електронна поща.

**(2)** За целите на този договор данните и лицата за контакт на страните са, както следва:

1. За ВЪЗЛОЖИТЕЛЯ:

Адрес за кореспонденция: УМБАЛ „Света Екатерина“ ЕАД, находящa се на адрес:

гр. София, бул. „Пенчо Славейков“ № 52 А, Тел.: 02/9159 696

e-mail: [nparvanova@uhsek.com](mailto:nparvanova@uhsek.com)

Лице за контакт: маг. фарм. Н. Първанова – Управител Болнична аптека

1. За ИЗПЪЛНИТЕЛЯ:

Адрес за кореспонденция: …………………

Тел.: …………………………………………. e-mail: ………………………………………..

Лице за контакт: …………………………….

1. Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
2. При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване или органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.

# НЕПРЕОДОЛИМА СИЛА

**Чл. 18.** **(1)** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

1. Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.
2. Докато трае непреодолимата сила, изпълнението на задължението се спира.
3. Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на Договора.

# ДОПЪЛНИТЕЛНИ РАЗПОРЕДБИ

**Чл. 19.** За всички неуредени в настоящия Договор въпроси се прилага действащото българско законодателство.

**Чл. 20**. **(1)** Всички съобщения и уведомления, свързани с изпълнението на този договор, следва да съдържат наименование, номер на Договора и да бъдат в писмена форма за действителност.

**(2)** Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

**Чл. 21**. **(1)** Всички спорове, породени от този договор или отнасящи се до него, ще бъдат разрешавани първо по извънсъдебен ред чрез преговори между страните, като в случай на спор, всяка страна може да изпрати на другата покана за преговори на посочените адреси за кореспонденция.

**(2)** В случай на непостигане на договореност по реда на предходната алинея, всички спорове, породени от този договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Чл. 22**. Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

Настоящият Договор се подписа в два еднообразни екземпляра – за ВЪЗЛОЖИТЕЛЯ и за ИЗПЪЛНИТЕЛЯ.

**ИЗПЪЛНИТЕЛ: ВЪЗЛОЖИТЕЛ:**

..........................................………………………….

проф. д-р Д. Петков, д.м.

Изпълнителен директор

**УМБАЛ „Света Екатерина“ ЕАД**

……………………………

Емилиана Стоянова

Главен счетоводител